
Συντονισμός Δράσης των Εργατικών Κέντρων Κρήτης 
    
Ηράκλειο 1/12/2016	
ΔΕΛΤΙΟ ΤΥΠΟΥ
	Συνάντηση πραγματοποιήθηκε στις 29 Νοεμβρίου 2016 στο  Εργατικό Κέντρο Ρεθύμνου  παρουσία των προέδρων και των εκπροσώπων των Εργατικών Κέντρων Ηρακλείου, Χανίων, Ρεθύμνου, Λασιθίου καθώς  και του Προεδρείου  της  Γ.Σ.Ε.Ε,  για την οργάνωση της 24ωρης Πανελλαδικής Απεργίας στις 8 Δεκεμβρίου 2016. Αποφασίστηκε παγκρήτιο Συλλαλητήριο την ημέρα της απεργίας στο Ηράκλειο και συγκέντρωση 11 το πρωί στο Εργατικό Κέντρο Ηρακλείου. 
Τα Εργατικά Κέντρα Κρήτης καλούν όλους τους εργαζόμενους, τους συνταξιούχους, τους ανέργους στην 24ωρη ΑΠΕΡΓΙΑ την Πέμπτη 8 Δεκέμβρη και στην παγκρήτια συγκέντρωση στις 11 το πρωί στο Ε.Κ.Η.
 Ο αγώνας είναι μονόδρομος, σε αυτές τις δύσκολες συνθήκες η ενότητα όλων των εργαζομένων είναι προαπαιτούμενη. Για μια ακόμη φορά μήνυμα ενωτικό και αγωνιστικό. 
Να σταματήσει επιτέλους ο ΚΑΤΗΦΟΡΟΣ!
ΟΧΙ ΑΛΛΑ ΒΑΡΗ ΣΤΙΣ ΠΛΑΤΕΣ ΤΩΝ ΕΡΓΑΖΟΜΕΝΩΝ

Η απεργία στις 8 ΔΕΚΕΜΒΡΗ 2016   πρέπει να   εκπέμψει  δυνατό  πολιτικό στίγμα και να σηματοδοτήσει τη θέληση όλων μας,  των εργαζομένων,  των ανέργων, των  απολυμένων,  των  νέων,  να  απαλλαγούμε  από  τις  πολιτικές  λιτότητας  και  τα αντεργατικά – αντικοινωνικά μέτρα, που καταστρέφουν τις ζωές μας και μας οδηγούν στη φτώχεια και στο περιθώριο.  

Στην ΑΠΕΡΓΙΑ της 8ης του ΔΕΚΕΜΒΡΗ
ΛΕΜΕ ΟΧΙ
ΣΤΗ ΣΥΝΕΧΙΣΗ ΤΩΝ ΠΟΛΙΤΙΚΩΝ ΤΗΣ ΛΙΤΟΤΗΤΑΣ

Για τα Χανιά λεωφορεία θα αναχωρήσουν από το Εργατ/κό Κέντρο Χανίων (Μ. Μπότσαρη 68) στις 8.15 το πρωί. Συμμετοχή στο τηλ. 28210 -97686 & 92429 και 6974-037600(κα Τζοτζολάκη) μέχρι Τετάρτη 7-12-2016 και ώρα 5.00 μ.μ..
 Η μεταφορά των συμμετεχόντων θα είναι δωρεάν.

